Desinfitseerimismattide juhend

1. Desinfitseerimismatte tuleks paigaldada hoone sisse või katuse all. Kui matid paigaldatakse väljaspool hoonet ilma katuseta, tuleks matid tugeva vihma ja lumesaju eest kaitsta.
2. Desinfitseerimismatid tuleks paigaldada kõikidesse sissepääsu väravatesse, mis viivad ruumidesse, kus peetakse loomi või kus toimub loomse tooraine põhine tootmine.
3. Sõidukiirus üle desinfitseerimismattide ei tohi ületada 5 km/h.
4. Kohtades, kus on paigaldatud desinfitseerimismatid, tuleks üles riputada hoiatussildid, mis kirjeldavad nende kasutamise tingimusi.
5. Desinfitseerimismattidel liikudes vältige peatumist, järsku kiirendamist ja pidurdamist, kuna see võib matti kahjustada.
6. Desinfitseerimismatid tuleks immutada desinfitseerivate vahenditega vastavalt tootjate soovitustele.
7. Talvel, miinuskraadide ajal (0° kuni -10°C), tuleks desinfitseerimislahusele lisada 10% glükooli või muud antifriisi.
8. Kui välistemperatuur langeb alla -10°C kraadi, tuleks immutatud desinfitseerimismatte hoida soojades ruumides, et desinfektsioonivahend ei külmuks ega kahjustaks mati imavat osa.
9. Desinfitseerimisvahendit tuleks lisada järk-järgult iga 3-4 päeva järel, sõltuvalt temperatuurist ja desinfitseerimismati kasutumise koormusest.
10. Desinfitseerimismatte ei tohi immutada kombineerides erinevate omadustega desinfitseerimisvahendeid.
11. Desinfitseerimismattide katet tuleks pesta käsitsi või mehaaniliselt maksimaalsel temperatuuril 60°C. Imavat osa tuleks pärast katte eemaldamist loputada jooksva vee all.
12. Pärast pesemist ja loputamist tuleb kate ja imav osa enne järgmist desinfitseerimisvahendiga immutamist kuivatada.
13. Desinfitseerimismati mehaanilise kahjustuse korral tuleb see parandada või vahetada terve mati vastu.

Näited mattide ühekordsest minimaalsest täitmisest VirkonS või Virex lahusega:

50 cm x 60 cm - 0,3 m2 - 0,5 L esmane täitmine - 0,2 L järgmine täitmine

100 cm x 60 cm - 0,6 m2 - 1,0 L esmane täitmine - 0,4 L järgmine täitmine

100 cm x 90 cm - 0,9 m2 - 1,5 L esmane täitmine - 0,6 L järgmine täitmine

100 cm x 100 cm - 1,0 m2 - 1,7 L esmane täitmine - 0,8 L järgmine täitmine

120 cm x 100 cm - 1,2 m2 - 2,0 L esmane täitmine - 1,1 L järgmine täitmine

200 cm x 120 cm - 2,4 m2 - 4,0 L esmane täitmine - 2,2 L järgmine täitmine

300 cm x 120 cm - 3,6 m2 - 6,0 L esmane täitmine - 3,3 L järgmine täitmine

400 cm x 120 cm - 4,8 m2 - 8,0 L esmane täitmine - 4,4 L järgmine täitmine

600 cm x 120 cm - 7,2 m2 - 12,0 L esmane täitmine - 6,5 L järgmine täitmine